CELEX: C2005/229/08
Language: sl
Date: 2005-09-17 00:00:00
Title: Zadeva C-206/05: Tožba Komisije Evropskih skupnosti proti Kraljevini Švedski, vložena dne 11. maja 2005

17.9.2005   
            
            
               SL
            
            
               Uradni list Evropske unije
            
            
               C 229/4
            
         Tožba Komisije Evropskih skupnosti proti Kraljevini Švedski, vložena dne 11. maja 2005
   (Zadeva C-206/05)
   (2005/C 229/08)
   Jezik postopka: švedščina
   Komisija Evropskih skupnosti, ki jo zastopata Friedrich Erlbacher in Knut Simonsson, z naslovom za vročanje v Luxembourgu, je dne 11. maja 2005 na Sodišče Evropskih skupnosti vložila tožbo proti Kraljevini Švedski.
   Komisija Evropskih skupnosti Sodišču predlaga, naj:
   
               1.
            
            
               ugotovi, da je Kraljevina Švedska s tem, da v svoji nacionalni zakonodaji določa, da se mora genetska vrednost plemenskih žrebcev ocenjevati na Švedskem, preden se uporabijo za oploditev kobil, ki niso od lastnika žrebcev, po eni strani kršila svoje obveznosti iz člena 3 Direktive Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti, in po drugi strani obveznosti iz člena 28 ES.
            
         
               2.
            
            
               Kraljevini Švedski naloži plačilo stroškov
            
         Tožbeni razlogi in bistvene trditve
   Komisija je mnenja, da naj bi Kraljevina Švedska omejevala promet s kopitarji znotraj Skupnosti s tem, da v svoji nacionalni zakonodaji določa, da se mora genetska vrednost plemenskih žrebcev ocenjevati na Švedskem, preden se uporabijo za oploditev kobil, ki niso od lastnika žrebcev.
   Tudi če v Direktivi 90/427/EGS ali v odločbi, sprejeti na njeni podlagi, ne bi bile določene metode ocenjevanja, to ne bi pomenilo, da bi bila država članica upravičena postaviti takšno zahtevo. Švedska zahteva po takšnem ocenjevanju prav tako ni upravičena z varovanjem zdravja in življenja živali. Zahteva po ocenjevanju genetske vrednosti, ki jo določa Kraljevina Švedska, naj bi prej izboljšala lastnosti sedanje pasme kot pa varovala zdravje in življenje kopitarjev.